《酬张仲攀载酒镜园投赠之作次韵》
明代·邓云霄

探梅客向镜中游，画舫沿洄杜若洲。乘兴兼携千日酒，开尊更上一层楼。

纷纷世事如春梦，冉冉年华逐水流。老去但知求一醉，江湖空抱札人忧。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。